hotchpotch/miracl-hf-unified huggingface dataset:
Beatrice Portinari
Beatrice Portinari (oik. Bice di Folco Portinari; 1266 Firenze – 8. kesäkuuta 1290 Firenze) oli Dante Alighierin rakastettu Firenzessä. Hän esiintyy henkilönä Danten "Jumalaisessa näytelmässä" ja "La vita nuova" -teoksessa.
Portinarin elämä tunnetaan vain osittain. Hänen isänsä oli Folco di Ricovero Portinari. Dante tapasi Beatricen ensimmäisen kerran yhdeksän vuoden ikäisenä, kun Danten isä vei hänet naapurustossa asuneiden Portinarien luo vappujuhlaan. Dante ihastui välittömästi vuotta nuorempaan Beatriceen, ja tunne säilyi voimakkaana läpi koko Danten elämän, vaikka hän näki Beatricen vain harvoin. Beatrice avioitui vuonna 1287 firenzeläisen pankkiirin Simone dei Bardin kanssa mutta kuoli kolme vuotta myöhemmin, vain 24-vuotiaana.
Portinariin on viitattu myöhemminkin kirjallisuudessa ja kuvataiteissa saavuttamattoman rakkauden vertauskuvana. Muun muassa Dante Gabriel Rossetti käytti Beatricen hahmoa useissa maalauksissaan.
Maanlaki
Maanlaki oli keskiajalla luotu yleinen laki, joka oli voimassa Ruotsin maaseudulla 1340-luvulta alkaen. Sen tarkoituksena oli yhtenäistää valtakunnan lainsäädäntö, sillä sitä edeltäneet maakuntalait olivat eri maakunnissa erilaisia.
Varhaisempi maanlaki syntyi, kun kuningas Maunu Eerikinpoika määräsi kolmen laamannin tehtäväksi eri maakunnissa voimassa olleiden lakien yhtenäistämisen. Maanlaki perustui monessa kohdin Uplannin ja Itä-Götanmaan maakuntalakeihin. Kuningas esitti lain hyväksymistä Örebron herrainpäivillä 1347, mutta papiston vastustuksen vuoksi uusi laki jäi vaille kuninkaallista vahvistusta. Tästä huolimatta lakia käytettiin yleisesti koko valtakunnassa, vaikka tuomareilla oli edelleen lupa noudattaa paikallista oikeuskäytäntöä epäselvissä tilanteissa.
Nuorempi maanlaki astui varhaisemman sijalle vuonna 1442. Tämä Kristoffer-kuninkaan maanlaki oli täydennetty ja parannettu versio edeltäjästään. Tämä laki syrjäytti edeltäjänsä lopullisesti 1608, kun Kaarle IX painatti sen. Maanlaki oli Ruotsin ja Suomen yleisenä lakikirjana vuoteen 1734, jolloin astui voimaan vuoden 1734 laki. Sekin perustui suurelta osin sitä edeltäneeseen maanlakiin. Edeltäjästään poiketen se kuitenkin koski myös kaupunkeja, joissa aikaisemmin oli ollut voimassa erillinen "kaupunginlaki".
Maanlakien vanhimman suomennoksen on 1540-luvulla tehnyt Tukholman suomalaisen seurakunnan kirkkoherrana toiminut Herra Martti. Käännöstyötä jatkoi vuonna 1601 Kalajoen kirkkoherra Ljungo Tuomaanpoika. Kumpikin käännös jäi kuitenkin aikanaan pelkäksi käsikirjoitukseksi. Ljungon käsikirjoituksen nimi on "Ruodzin waldakunnan maan elj taloin poicain laki, Ruodzin kielestä Suomen kielelle tulkittu".
Maanlaki koostui seuraavista osista: naimakaari (giftomålsbalken), perintökaari (konungasbalken), maankaari (jordabalken), rakennuskaari (byggningabalken), kauppakaari (handelsbalken), oikeudenkäymiskaari (tingsmålsbalken), rauhanvalankaari (edsörelsebalken), varkauskaari (tjuvabalken), henkirikoskaari (högmålsbalken), rikosasiain osasto (tappo, kuolemantuottamus, tapaturma) ja kirkkokaari (kyrkorätten).
Asterix ja Kleopatra
Asterix ja Kleopatra () on kuudes Ranskassa, ja ensimmäinen Suomessa julkaistu Asterix seikkailee -albumi. Se julkaistiin vuonna 1965 Ranskassa, ja vuonna 1969 Suomessa. Albumista tehtiin vuonna 1968 julkaistu animaatioelokuva "Asterix ja Kleopatra".
Tarina alkaa siitä, kun Caesar suututtaa Kleopatran sanomalla hänelle, että tämän kansa olisi rappiolla. Kleopatra vakuuttaa Caesarille, että hän pystyy rakentamaan tälle suuren palatsin Aleksandriaan tasan kolmen kuukauden sisällä.
Kleopatra kutsuu Aleksandrian parhaan arkkitehdin, Numerobiksen, paikalle, ja kertoo hänelle tehtävästään. Numerobis lähtee Galliaan Akvavitixin puheille ja kertoo hänelle kuinka hän tarvitsee tämän apua. Akvavitix lupautuu lähtemään mukaan Asterixin ja Obelixin kanssa.
Kaikista vastoinkäymisistä huolimatta he saavat rakennettua palatsin ajoissa, ja Numerobis peitetään kullalla. Tarinan lopussa Obelix alkaa valmistaa egyptiläisten obeliskien muotoisia hiidenkiviä, josta kylän päällikkö Aladobix suuttuu.
Guido Reni
Guido Reni (4. marraskuuta 1575 – 18. elokuuta 1642) oli italialainen taidemaalari. Hän syntyi Bolognassa ja kuului Denis Calvaertin oppilaisiin.
Reni työskenteli myöhemmin myös Roomassa ja Napolissa. Hänen tuotantoonsa kuuluu esimerkiksi freskoja. Hänestä tuli itsestään kuulu opettaja, joka tarjosi taitojaan muiden muassa Simone Cantarinille.
Suostunta
Suostunta eli suostuntavero (ruots. "bevillning") tarkoitti pysyvien verojen lisäksi kannettua väliaikaista veroa.
Suostuntaveron käsite liittyy Ruotsissa jo keskiajalla vakiintuneeseen kansan itseverotusoikeuteen. Kuningas tarvitsi pysyvien verojen lisäksi perittäviin veroihin valtiopäivien suostumuksen. Säätyvaltiopäivät hyväksyi suostunnan, jota käytettiin kattamaan sellaisia menoja, joihin vakinaiset verotulot eivät riittäneet. Suostunnasta päättäessään valtiopäivät päätti myös, mihin tarkoitukseen sen tuotto oli käytettävä. Jos muut tulot riittivät, ei valtiontalouden hoitoon tarvittu valtiopäivien suostumusta.
Suostuntaverot erosivat paljon toisistaan. Suostuntaveroja olivat mm. leimavero (leimasuostunta), mallasjuomavero, paloviinavero ja pelikorttivero.
Venäjän vallan aikana suostuntaverojen käyttöönotto tuli Suomessa mahdolliseksi 1860-luvulla, kun säädyt kutsuttiin koolle ensimmäisen kerran sitten vuoden 1809. Tuolloin alettiin periä "tulosuostuntaveroa" ja elinkeinosuostuntaveroa. Tulosuostuntavero oli tuloveron edeltäjä. Sitä perittiin valtiolle Suomessa asuvilta tulojen perusteella 1865–1885. Elinkeinosuostuntaveroa perittiin ulkomaisilta elinkeinonharjoittajilta 1865–1897. Näiden lisäksi perittiin "lisäsuostuntaveroa" pelikorttien sekä oluen ja portterin tuottajilta.
Säätyvaltiopäivien jälkeinen Suomen eduskunta pystyi ennen itsenäisyyden aikaa vain suostunnan avulla ratkaisevasti vaikuttamaan vuotuiseen talousarvioon. Vaikka senaatti ei olisikaan tehnyt suostuntaesitystä, eduskunta saattoi hyväksyä suostuntasäännöksiä ja pyytää hallitsijaa julkaisemaan ne. Hän saattoi olla käyttämättä hyväkseen suostuntaa tai käyttää sitä, mutta vain sellaiseen tarkoitukseen, johon eduskunta oli määrännyt.
Valtiontalouden oikeusperusteista 1919 annettu laki käyttää vielä suostunta-nimitystä, mutta vuoden 1928 valtiopäiväjärjestys ei sitä enää käytä, vaan siinä käytetään nimitystä määräajaksi säädetty vero.
Jalkapallo olympialaisissa
Jalkapallo on ollut kesäolympialaisten ohjelmassa miesten lajina vuodesta 1900. Vuosien 1896 ja 1932 olympialaisissa jalkapalloturnausta ei pelattu. Naisten jalkapallo on ollut olympiaohjelmassa vuodesta 1996.
Ensimmäisiin olympiaturnauksiin osallistui vain seurajoukkueita. Maajoukkueiden voimin pelattiin ensi kerran Lontoossa 1908. Olympiaturnaus oli jalkapallomaailman tärkein kilpailu ennen ensimmäisiä jalkapallon MM-kisoja vuonna 1930.
Amatöörisäännöt estivät pitkään länsimaiden huippupelaajien osallistumisen olympiakisoihin, jolloin Itä-Euroopan maat hallitsivat olympiaturnausta. Vuosien 1984 ja 1988 kisoissa saivat pelata sellaiset Euroopan ja Etelä-Amerikan maiden ammattilaiset, jotka eivät olleet esiintyneet MM-karsinnoissa. Kansainvälisen olympiakomitean kanssa riitautunut FIFA määräsi, että vuoden 1992 kisoista alkaen olympiajalkapalloon ja karsintoihin saavat osallistua vain 23-vuotiaat ja sitä nuoremmat pelaajat. Atlantasta 1996 lähtien on lopputurnauksessa kuitenkin sallittu myös kolme yli-ikäistä vahvistusta.
Saksa osallistui vuoden 1964 olympialaisiin yhteisjoukkueella. Maiden jalkapallojoukkueiden yhdistämiseen ei suostuttu, jolloin Itä-Saksa ja Länsi-Saksa pelasivat Saksojen sisäisen karsinnan, jonka voittaja sai osallistumisoikeuden olympiakarsintaan. Kaksoisottelun voitti Itä-Saksa, joka eteni karsinnoista olympiaturnaukseen. Itä-Saksa ei ollut KOK:n jäsen, eikä sillä näin ollut osallistumisoikeutta olympialaisiin, jolloin maa osallistui turnaukseen Saksan nimellä, osana Saksojen yhteisjoukkuetta. Maan jalkapallojoukkue koostui kuitenkin itäsaksalaisista pelaajista ja käytännössä kyseessä oli Itä-Saksan maajoukkue. Yhteisjoukkue saavutti Tokion olympialaisista pronssimitalit, Kansainvälinen jalkapalloliitto FIFA taas katsoo omissa tilastoissaan, että Tokion olympiaturnaukseen osallistui Itä-Saksan maajoukkue.
Taulukossa "Y" tarkoittaa osallistumista, "numero" viittaa siihen, että maasta osallistui turnaukseen useampi joukkue.
Ensimmäisiin jalkapallon olympiakilpailuihin osallistuivat seurajoukkueet. FIFA ei laske virallisiksi olympiaturnauksiksi vuosien 1900, 1904 ja 1908 olympiaturnauksia, koska niihin ottivat osaa seurajoukkueet eivätkä maajoukkueet. KOK katsoo kuitenkin myös näiden kisojen kuuluneen olympiaohjelmaan, vaikka ne pelattiinkin seurajoukkueilla. Ateenan vuoden 1906 väliolympialaisten tuloksia KOK ei laske virallisiksi. Myös väliolympiaturnaus pelattiin seurajoukkueilla, poikkeuksena Tanska, jota edusti maan maajoukkue.
Ultra Beatdown
Ultra Beatdown on englantilaisen power metal -yhtyeen, DragonForcen neljäs albumi vuodelta 2008. Japanissa albumi julkaistiin 20. elokuuta, seuraavan parin päivän aikana Australiassa, Saksassa ja Britanniassa, sekä muualla maailmassa 26. elokuuta. Albumi oli ensimmäinen, jolla basistina toimi Frédéric Leclercq.
Ensimmäinen single albumilta, "Heroes of Our Time" julkaistiin 4. heinäkuuta, jonka musiikkivideo kuvattiin Hämeenlinnan Rinkelimäen jäähallissa.
Bonusversiolta löytyvä kappale "Strike of the Ninja" poikkeaa merkittävästi rakenteeltaan yhtyeen muusta tuotannosta. Raita on ennätyksellisen lyhyt (3:17), kuten myös sen kitarasoolo. Tätä ennen lyhyimmälläkin kappaleella oli kestoa yli viisi minuuttia. Strike of the Ninjan melodiakuviot ovat lisäksi tavallista yksinkertaisemmat, ja rakenne muistuttaa perinteisemmän rockin biisirakenteita.
Albumi ylsi Suomen virallisen listan sijalle 25.
Balazuc
Balazuc on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 337 asukasta vuoden 1999 väestönlaskennassa. Balazucin pinta-ala on 19 neliökilometriä.
Balazuc on valittu kauneimpien ranskalaiskylien "Les Plus Beaux Villages de France" -järjestön jäseneksi.
Banne
Banne on kunta Ardèchen departementissa Rhône-Alpesin hallintoalueella Ranskassa. Kunnassa oli 555 asukasta vuoden 1999 väestönlaskennassa. Bannen pinta-ala on 33 neliökilometriä.
Gilhoc-sur-Ormèze
Gilhoc-sur-Ormèze on kunta Ardèchen departementissa Rhône-Alpesin hallintoalueella Ranskassa. Kunnassa oli 387 asukasta vuoden 1999 väestönlaskennassa. Gilhoc-sur-Ormèzen pinta-ala on 21 neliökilometriä.
Gilhoc-sur-Ormèzen kunnassa on useita vanhoja linnoja: Château de Solignac (rauniot), Château des Boscs, Château de Dol ja Château de Bessin.
Guilherand-Granges
Guilherand-Granges on kunta Ardèchen departementissa Rhône-Alpesin hallintoalueella Ranskassa. Kunnassa oli 10 707 asukasta vuoden 1999 väestönlaskennassa. Guilherand-Grangesin pinta-ala on seitsemän neliökilometriä.
Joyeuse
Joyeuse on kunta Ardèchen departementissa Rhône-Alpesin hallintoalueella Ranskassa. Kunnassa oli 1 483 asukasta vuoden 1999 väestönlaskennassa. Joyeusen pinta-ala on 13 neliökilometriä.
Kathy Griffin
Kathy Griffin (s. 4. marraskuuta 1961 Oak Park, Illinois, Yhdysvallat) on yhdysvaltalainen stand up -koomikko, näyttelijä ja juontaja. Griffin on tunnettu roolista Vicki Groenerinä sarjassa "Hei, olen Susan" (1996–2000), mutta suureen julkisuuteen hän nousi Yhdysvalloissa omaa elämäänsä esittelevän tositelevisiosarjan "Takana loistava tulevaisuus" ("Kathy Griffin: My Life on the D-List", 2005–2010) myötä. Se esittelee Griffinin elämää D-luokan julkkiksena Yhdysvalloissa. Sarja nousi suosioon Yhdysvalloissa, mutta sitä on esitetty myös Yhdysvaltojen ulkopuolella. Suomessa sarjaa on esittänyt Subtv.
Kathy Griffin on saanut tositelevisiosarjastaan Emmy-palkinnon vuosina 2007 ja 2008. Hän on tehnyt töitä myös ääninäyttelijänä ja televisiojuontajana.
Griffin on viidestä sisaruksesta nuorin. Hän syntyi chicagolaisessa Oak Parkin esikaupungissa Illinois’ssa. Hänen äitinsä Maggie oli sairaalan hallintovastaava, ja hänen isänsä John oli elektroniikkaliikkeen johtaja. Hänet kasvatettiin katolilaiseksi ja hän opiskeli myös katolilaisessa koulussa, mutta nykyisin hän pitää itseään ”langenneena katolilaisena”. Griffin opiskeli Oak Park and River Forest High Schoolissa, josta hän valmistui vuonna 1978.
Griffin aloitti esiintymisen 1980-luvun alussa losangelesiläisessä improvisointiryhmässä nimeltään The Groundlings. Griffin kertoi myöhemmin yhdysvaltalaisen E!-kanavan haastattelussa, että hän kävi usein katsomassa The Groundlingsin esityksiä ennen kuin päätti itse liittyä. Liittymisen jälkeen Griffin ryhtyi esittämään stand up -komiikkaa ja hänestä tuli osa nopeasti kasvavaa vaihtoehtoisen komedian liikettä Los Angelesissä. Tällöin hän esiintyi Un-Cabaret-järjestön järjestämissä tilaisuuksissa sekä omassa stand up -show’ssaan "Hot Cup of Talk", josta myöhemmin vuonna 1998 tuli myös hänen omien HBO-kanavalla esitettyjen ohjelmiensa nimi.
Griffinistä julkaistiin toukokuussa 2017 kuva, jossa hän roikottaa veriseltä näyttävää kumista Trumpin päätä. Sen jälkeen hän joutui aggressiivisten hyökkäysten kohteeksi ja menetti kaikki työnsä Yhdysvalloissa. Töitä on sen sijaan Yhdysvaltojen ulkopuolella. Hän aloitti maailmankiertueen, jonka yksi esiintymispaikka on Suomi.
Labeaume
Labeaume on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 493 asukasta vuoden 1999 väestönlaskennassa. Labeaumen pinta-ala on 18 neliökilometriä.
Lablachère
Lablachère on kunta Ardèchen departementissa Rhône-Alpesin hallintoalueella Ranskassa. Kunnassa oli 1 520 asukasta vuoden 1999 väestönlaskennassa. Lablachèren pinta-ala on 26 neliökilometriä.
Lafarre (Ardèche)
Lafarre on kunta Ardèchen departementissa Rhône-Alpesin hallintoalueella Ranskassa. Kunnassa oli 57 asukasta vuoden 1999 väestönlaskennassa. Lafarren pinta-ala on 11 neliökilometriä.
Lamastre
Lamastre on kunta Ardèchen departementissa Rhône-Alpesin hallintoalueella Ranskassa. Kunnassa oli 2 467 asukasta vuoden 1999 väestönlaskennassa. Lamastren pinta-ala on 25 neliökilometriä.
Lamastren kunnassa on useita vanhoja linnoja tai linnojen raunioita: Château de Peychélard (rauniot), Château de Retourtour (rauniot) ja Château d'Urbillac.
Malarce-sur-la-Thines
Malarce-sur-la-Thines on kunta Ardèchen departementissa Rhône-Alpesin hallintoalueella Ranskassa. Kunnassa oli 258 asukasta vuoden 1999 väestönlaskennassa. Malarce-sur-la-Thinesin pinta-ala on 37 neliökilometriä. Kunta on muodostettu kolmen kunnan, Malarcen, Lafigèren ja Thinesin kuntaliitoksessa vuonna 1975.
Nalle Puh ystävää etsimässä
Nalle Puh ystävää etsimässä () on The Walt Disney Companyn tekemä animaatioelokuva, joka julkaistiin suoraan videona 5. helmikuuta 1997.
Risto Reipas ja Nalle Puh viettävät kesän viimeisen päivän yhdessä. Seuraavana aamuna Puh löytää talonsa edestä hunajapurkin ja kirjeen, jossa Risto kertoo lähtevänsä pois. Puh ystävineen luulee Riston olevan pulassa, ja he lähtevät vaaralliselle matkalle pelastamaan häntä.
Montpezat-sous-Bauzon
Montpezat-sous-Bauzon on kunta Ardèchen departementissa Rhône-Alpesin hallintoalueella Ranskassa. Kunnassa oli 634 asukasta vuoden 1999 väestönlaskennassa. Montpezat-sous-Bauzonin pinta-ala on 27 neliökilometriä.
Nozières (Ardèche)
Nozières on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 258 asukasta vuoden 1999 väestönlaskennassa. Nozièresin pinta-ala on 22 neliökilometriä.
Ruoms
Ruoms on kunta Ardèchen departementissa Rhône-Alpesin hallintoalueella Ranskassa. Kunnassa oli 2 132 asukasta vuoden 1999 väestönlaskennassa. Ruomsin pinta-ala on 12 neliökilometriä.
Saint-Agrève
Saint-Agrève on kunta Ardèchen departementissa Rhône-Alpesin hallintoalueella Ranskassa. Kunnassa oli 2 688 asukasta vuoden 1999 väestönlaskennassa. Saint-Agrèven pinta-ala on 49 neliökilometriä.
Saint-Just-d'Ardèche
Saint-Just-d'Ardèche on kunta Ardèchen departementissa Rhône-Alpesin hallintoalueella Ranskassa. Kunnassa oli 1 161 asukasta vuoden 1999 väestönlaskennassa. Saint-Justin pinta-ala on 10 neliökilometriä.
Saint-Martin-d’Ardèche
Saint-Martin-d’Ardèche on kunta Ardèchen departementissa Rhône-Alpesin hallintoalueella Ranskassa. Kunnassa oli 642 asukasta vuoden 1999 väestönlaskennassa. Saint-Martin-d’Ardèchen pinta-ala on kuusi neliökilometriä.
Tohtori Staattinen
Tohtori Staattinen on Disneyn sarjakuvissa esiintyvä keksijä, joka on Mikki Hiiren hyvä ystävä. Vaikka hän on Pelle Pelottoman kilpailija, niin silti hekin ovat ystäviä. Ajan myötä tohtori Staattinen on korvannut tohtori Ykskorvan Mikin tiedemiesystävänä. Suurin osa tarinoista, joissa hän esiintyy, on jo Suomessa julkaistu ja ne ovat usein Paco Rodriguezin käsialaa. Hahmo pukeutuu muun muassa silmälaseihin, liiviin ja muihin normaaleihin vaatteisiin.
Saint-Péray
Saint-Péray on kunta Ardèchen departementissa Rhône-Alpesin hallintoalueella Ranskassa. Kunnassa oli 6 502 asukasta vuoden 1999 väestönlaskennassa. Saint-Pérayn pinta-ala on 24 neliökilometriä.
Saint-Pérayssa sijaitsee Château de Crussol, rauniolinna.
Salavas
Salavas on kunta Ardèchen departementissa Rhône-Alpesin hallintoalueella Ranskassa. Kunnassa oli 504 asukasta vuoden 1999 väestönlaskennassa. Salavasin pinta-ala on 17 neliökilometriä.
Sampzon
Sampzon on kunta Ardèchen departementissa Rhône-Alpesin hallintoalueella Ranskassa. Kunnassa oli 183 asukasta vuoden 1999 väestönlaskennassa. Sampzonin pinta-ala on kahdeksan neliökilometriä.
Tournon-sur-Rhône
Tournon-sur-Rhône on kunta Ardèchen departementissa Rhône-Alpesin hallintoalueella Ranskassa. Kunnassa oli 9 946 asukasta vuoden 1999 väestönlaskennassa. Tournon-sur-Rhônen pinta-ala on 21 neliökilometriä.
Keskiaikainen linna Château de Tournon sijaitsee kunnassa.
Vallon-Pont-d’Arc
Vallon-Pont-d'Arc on kunta eteläisessä Ranskassa Ardèchen departementissa Auvergne-Rhône-Alpesin alueella. Kunnan läpi vitaa Rhônen sivujoki Ardèche. Jokea ympäröivä Ardèchen rotko ("Gorges de l'Ardèche"), joka kuuluu samannimiseen luonnonpuistoon ("Réserve naturelle nationale des gorges de l'Ardèche"). Rotkossa on kunnan alueella näyttävä luonnon muodostama joen ylittävä kaari Pont d'Arc.
Kunnassa sijaitseva Chauvet'n luola ("Grotte Chauvet") on tunnettu esihistoriallisista luolamaalauksistaan, jotka esittävät erilaisia eläimiä, juoksua, metsästystä ja taistelua. Luola maalauksineen kuuluu Unescon maailmanperintöluetteloon. Luola ei ole yleisölle avoinna. Lähettyville on kuitenkin rakennettu luolan jäljitelmä Caverne du Pont-d'Arc, jossa voi tutustua miltä luolassa näyttää.
Les Vans
Les Vans on kunta Ardèchen departementissa Rhône-Alpesin hallintoalueella Ranskassa. Kunnassa oli 2 664 asukasta vuoden 1999 väestönlaskennassa. Les Vansin pinta-ala on 31 neliökilometriä.
Vernoux-en-Vivarais
Vernoux-en-Vivarais on kunta Ardèchen departementissa Rhône-Alpesin hallintoalueella Ranskassa. Kunnassa oli 1 721 asukasta vuoden 1999 väestönlaskennassa. Vernoux-en-Vivarais'n pinta-ala on 30,55 neliökilometriä.
Vernoux-en-Vivarais'n kunnassa sijaitsevat keskiaikaiset linnat Château de La Tourette (rauniot) ja Château de Vaussèche.
Villeneuve-de-Berg
Villeneuve-de-Berg on kunta Ardèchen departementissa Rhône-Alpesin hallintoalueella Ranskassa. Kunnassa oli 2 429 asukasta vuoden 1999 väestönlaskennassa. Villeneuve-de-Bergin pinta-ala on 25 neliökilometriä.
Vogüé
Vogüé on kunta Ardèchen departementissa Rhône-Alpesin hallintoalueella Ranskassa. Kunnassa oli 726 asukasta vuoden 1999 väestönlaskennassa.Vogüén pinta-ala on 12 neliökilometriä.
Kyläkuvaa hallitsee keskiaikainen linna Château de Vogüé. Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.
La Voulte-sur-Rhône
La Voulte-sur-Rhône on kunta Ardèchen departementissa Rhône-Alpesin hallintoalueella Ranskassa. Kunnassa oli 5 168 asukasta vuoden 1999 väestönlaskennassa. La Voulte-sur-Rhônen pinta-ala on 10 neliökilometriä.
Pro Evolution Soccer 2009
Pro Evolution Soccer 2009 ("PES 2009") on Konamin tekemä jalkapalloaiheinen videopeli, jota voidaan pelata Sonyn PlayStation Portable, PlayStation 2, PlayStation 3, Nintendon Wii ja Microsoftin Xbox 360 -konsoleilla sekä PC:llä. Se on Pro Evolution Soccer-sarjan kahdeksas osa. Peli julkaistiin Euroopassa 17. lokakuuta 2008 ja Pohjois-Amerikassa 12. marraskuuta 2008. Peliin luvataan jälleen paljon uusia ominaisuuksia ja parannuksia. Pelisarja on tunnettu sen realistisuudestaan ja se onkin EA Sportsin FIFA-pelisarjan suurin haastaja.
Sarjat
Lisensoidut joukkueet
Oikeat stadionit merkitty X:llä, mahdollinen oikea nimi (, jos ei kuin pelissä) kirjoitettu perään. Mainitut stadionit esiintyvät PS3-, Xbox 360- ja PC-versioissa
Lisensioidut maajoukkuueet merkitty .
Tony Björk
Tony Björk (s. 25. lokakuuta 1983 Vaasa) on suomalainen jalkapalloilija. Hän on pelipaikaltaan keskikenttäpelaaja.
Björk teki syksyllä 2013 kaksivuotisen jatkosopimuksen Vaasan Palloseuran kanssa. Hän pelasi yhteensä 188 pääsarjaottelua ja teki niissä 14 maalia VPS:ssa kausina 2008–2015.
James Shigeta
James Shigeta (17. kesäkuuta 1933 Honolulu, Havaiji – 28. heinäkuuta 2014) oli yhdysvaltalainen näyttelijä.
Havaijilla syntynyt Shigeta oli sukutaustaltaan japanilainen. Hän opiskeli New Yorkin yliopistossa ja voitti vuonna 1960 Golden Globe -palkinnon.
Shigeta esiintyi lukuisissa elokuvissa, joiden joukossa oli "Die Hard – vain kuolleen ruumiini yli" (1988). Hän oli myös "Mulanista" (1998) tunnettu ääninäyttelijä ja levyttänyt muusikko.
Crack a Smile... and More!
Crack A Smile... and More! on Poisonin studioalbumi, joka julkaistiin 14. maaliskuuta 2000. Levy-yhtiö hyllytti albumin vuonna 1998, mutta se julkaistiin vuonna 2000 bonusmateriaalilla höystettynä.
Albumi debytoi Yhdysvalloissa Billboard 200 -listan sijalla 131.
Kenneth Harkness
Kenneth Harkness (oik. Stanley Edgar, 12. marraskuuta 1896 Glasgow, Skotlanti – 4. lokakuuta 1972) oli shakkiorganisaattori ja shakkikirjailija. Hän muutti Skotlannista Yhdysvaltoihin 1918.
Harkness loi Harkness-järjestelmän, joka edelsi Elo-järjestelmää. Hän oli yhdysvaltalaisen shakkilehden Chess Review'n päätoimittaja. Lehti sulautettiin myöhemmin Chess Lifeen.
Harkness kuoli junassa Jugoslaviassa ollessaan matkalla Skopjeen shakkiolympialaisiin.
Poison’s Greatest Hits: 1986–1996
Poison’s Greatest Hits: 1986–1996 on Poisonin kokoelma-albumi, joka julkaistiin 26. marraskuuta 1996.
Shakkiolympialaiset 1972
Vuoden 1972 shakkiolympialaiset järjestettiin Skopjessa 18. syyskuuta – 13. lokakuuta silloisessa Jugoslaviassa. Kisoihin osallistui yhteensä 6 joukkuetta ja 373 pelaajaa. Näistä 35 oli suurmestareita ja 68 kansainvälisiä mestareita.
Shakkiolympialaiset voitti Neuvostoliiton joukkue. Toiseksi tuli Unkari ja kolmanneksi Jugoslavia.
Euroopan go-liitto
Euroopan go-liitto (, ) on 35 kansallisen go-liiton yhteiselin. Se on maailmanlaajuisen IGF-liiton yhteisöjäsen. Liitto järjestää Euroopan suuret go-turnaukset kuten vuosittaisen Euroopan go-kongressin, EGC:n.
Rinnakkaislääke
Rinnakkaislääke eli geneerinen lääke tai rinnakkaisvalmiste on lääke, joka on kehitetty ja tuotu markkinoille alkuperäislääkkeen patenttisuojan rauettua. Suomessa rinnakkaislääkkeistä käytetään joskus virheellisesti termiä kopiolääke. Rinnakkaislääke on edullisempi kuin alkuperäisvalmiste, mutta vastaa muuten alkuperäisvalmistetta ominaisuuksiltaan: siinä on sama määrä samaa vaikuttavaa lääkeainetta samassa annosmuodossa kuin alkuperäislääkkeessä. Fimea valvoo kaikkien Suomessa myynnissä olevien lääkkeiden turvallisuutta ja laatua.
Lääkevalmisteiden vastaavuudesta käytetään termiä bioekvivalenssi eli biologinen samanarvoisuus, joka todetaan tarkoin kliinisin testein. Biologinen samanarvoisuus alkuperäisvalmisteen kanssa on rinnakkaislääkkeen myyntiluvan myöntämisen keskeisimpiä ehtoja. Lääkevalmisteet ovat biologisesti samanarvoisia, jos niiden pitoisuudet koehenkilön veressä ovat samalla aikajaksolla niin samanlaiset, ettei odotettavissa ole eroja lääkkeen tehossa tai sen mahdollisesti aiheuttamissa haittavaikutuksissa. Rinnakkaislääke on siis tutkitusti yhtä tehokas ja turvallinen kuin alkuperäisvalmiste. Apuaineissa tai esimerkiksi maussa voi olla eroja.
Maailmanlaajuisesti suuria rinnakkaislääkkeiden valmistajia ovat Teva Pharmaceutical Industries, Novartis (Sandoz), Mylan ja Sun Pharmaceutical Industries.
Edullisempien rinnakkaislääkkeiden tulo markkinoille lisää lääkkeiden hintakilpailua, jolloin usein myös alkuperäisvalmisteiden hinnat laskevat.
Euroopan rinnakkaislääketeollisuuden kattojärjestö EGA (European Generic Medicines Association) on arvioinut, että rinnakkaislääkkeet tuovat EU:lle vuosittain 18 miljardin euron säästöt.
Suomessa reseptilääkkeitä alettiin vaihtaa rinnakkaislääkkeisiin 1. huhtikuuta 2003, ellei vaihtoa erikseen kielletty. Tämän seurauksena satojen lääkkeiden hinnat putosivat huomattavasti.
Uruguayn Primera División
Uruguayn Primera División on Uruguayn jalkapallon pääsarja. Uruguayn mestaruudesta on pelattu vuodesta 1900 lähtien. Vuonna 1932 pääsarja muuttui ammattilaisliigaksi. Sarjaa ovat hallinneet montevideolaiset suurseurat Nacional ja Peñarol. Lähes kaikkien maan pääsarjassa pelaavien seurojen kotikaupunki on pääkaupunki Montevideo. Sarjan historian aikana mestaruutta ei ole kertaakaan voittanut pääkaupungin ulkopuolelta tuleva seura.
Keskilänsi
Keskilänsi ( tai "Midwest" tai "Middle West") on Yhdysvaltain väestönlaskennasta vastaavan Yhdysvaltain väestönlaskentaviraston käyttämä nimitys osavaltioille, jotka sijaitsevat Yhdysvaltojen keski- ja pohjoisosassa. Keskilänteen lasketaan tavallisesti kuuluvaksi Etelä-Dakota, Illinois, Indiana, Iowa, Kansas, Michigan, Minnesota, Missouri, Ohio, Nebraska, Pohjois-Dakota ja Wisconsin. Vuoden 2006 väestönlaskenta arvioi asukasluvuksi 66 miljoonaa. Keskiosan osavaltiot ovat Suurten tasankojen aluetta ja pohjoisosan osavaltiot Suurten järvien aluetta.
Alun perin 1800-luvulla Keskilännellä tarkoitettiin Mississippijoen länsipuolista aluetta. Keskilänsi ei ole tarkka määritelmä, vaan riippuu asiayhteydestä ja lähteestä. Maantieteellinen, kielialueellinen ja kulttuurillinen Keskilänsi poikkeavat toisistaan. Keskilännen kulttuuria pidetään tyypillisenä yhdysvaltalaisena kulttuurina, ja amerikanenglannista puhuttaessa tarkoitetaan yleensä keskilännen englantia. Keskilännen englanti on saanut vaikutteita etelästä valtatie 50:n eteläpuolella, kun taas pohjoispuolen englanti on saanut vaikutteita Kanadasta ja eurooppalaisilta siirtolaisilta.
Keskilännen suurin kaupunki on Chicago, jonka jälkeen suurimpia ovat Detroit ja Indianapolis. Muita suuria kaupunkeja ovat Bismarck, Cincinnati, Cleveland, Columbus, Des Moines, Fargo, Fort Wayne, Grand Rapids, Kansas City, Lincoln, Madison, Milwaukee, Minneapolis, Omaha, Rapid City, Sioux Falls, Saint Louis, Saint Paul, Toledo ja Wichita. Keskilännen vanhin kaupunki on Sault Ste. Marie, joka on perustettu 1668.
Grzegorz Mielcarski
Grzegorz Mielcarski (s. 19. maaliskuuta 1971 Chełmno) on puolalainen jalkapalloilija.
Mielcarski on kiertänyt urallaan paljon seuroja, joista suurin osa on hänen kotimaastaan. Hän on pelannut Polonia Bydgoszczissa, Servettessä, Górnik Zabrzessa, Widzew Łódźissa, FC Portossa, UD Salamancassa, Pogoń Szczecinissä, AEK Ateenassa ja Amica Wronkissa.
Hän on pelannut myös Puolan maajoukkueessa, missä hän on voittanut hopeaa Barcelonan olympialaisista 1992.
Russian Trading System
Russian Trading System () oli Moskovan pörssiä edeltänyt arvopaperipörssi Venäjällä. Se perustettiin vuoden 1995 keskivaiheilla yhdistämään hajaantuneita alueellisia pörssejä yhdeksi suureksi arvopaperipörssiksi. RTS kuuluu RTS-konserniin ("Группа РТС"). Pörssissä käytiin kauppaa osakkeilla, joukkovelkakirjoilla, futuureilla ja optioilla. Pörssissä oli sekä päivä- että iltasessio.
Vuoden 2011 lopulla RTS-pörssi yhdistettiin MICEXiin, ja näin syntyi Moskovan pörssi (MCX). Yhteensaattaminen vietiin loppuun 2013 aikana.
Russian Trading System julkaisi aiemmin kahta yleisindeksiä: RTS Indexiä ja RTS-2 Indexiä. Niiden sisältö koostui eri yhtiöiden osakkeista.
RTS Indexiin kuului Venäjän arvopaperipörssin 50 keskeisintä yritystä. Oheisessa listassa on lueteltu indeksiin kuuluneet suuryritykset kesä-syyskuussa 2012 painoineen. Vertailuna on esitetty RTS Indeksin seuraajan, MICEX-RTS indeksin yritysten ja niiden osakkeiden paino viereisessä sarakkeessa (kesä-syyskuu 2014).
Seksuaalikasvatus
Seksuaalikasvatus on kasvatus- ja luonnontieteellinen poikkitieteellinen tutkimuksen ja opetuksen ala, jossa opitaan havaitsemaan ja ymmärtämään seksuaalisuuteen ja ihmisen lisääntymiseen liittyviä asioita. Seksuaalikasvatusta tutkitaan monilla tieteenaloilla eri tavoin. Koulussa seksuaalikasvatus koskee monia oppiaineita: sitä on sisällytetty biologian opetukseen, mutta myös liikuntaan sisältyvän terveyskasvatuksen ja kotitalouteen kuuluneen perhekasvatuksen yhteydessä. Joissakin kouluissa kouluterveydenhoitaja tai ulkopuoliset vierailijat käyvät antamassa seksuaalikasvatusoppitunteja. Nuoret etsivät tietoa myös omatoimisesti Internetistä sen yksityisyyden vuoksi.
Tyypillisiä seksuaalikasvatuksessa käsiteltäviä aiheita ovat murrosikä, kuukautiset, ehkäisy ja itsetyydytys.
Seksuaalikasvatus on ongelma voimakkaasti uskonnollisisissa piireissä. Yhdysvalloissa suositaan pidättyväisyysohjelmia, joissa ainoana keinona ehkäistä raskauksia ja sukupuolitauteja esitetään seksistä pidättäytyminen. Vastustajien mukaan tällaiset ohjelmat eivät jaa tietoa vaan pyrkivät vain edistämään kristillisiä konservatiivisia arvoja.
Chris Weitz
Christopher John ”Chris” Weitz (s. 30. marraskuuta 1969 New York) on yhdysvaltalainen elokuvaohjaaja ja -käsikirjoittaja. Hänet tunnetaan muun muassa romaanifilmatisoinneista "Kultainen kompassi" (2007) ja "Twilight – Uusikuu" (2009). Uransa alulla hän teki elokuvia yhteistyössä veljensä Paul Weitzin kanssa. Veljesten yhteistöistä tunnetuimmat ovat kokonaisen elokuvasarjan synnyttänyt komedia "American Pie" (1999) ja Nick Hornby -filmatisointi "Poika" (2002).
Urban Dictionary
Urban Dictionary on englannin kielen slangisanakirja internetissä. Sivusto perustettiin 1999 ja nykyisin sivustolla on yli neljä miljoonaa slangisanojen määritelmää. Käyttäjät voivat lähettää sivulle uusia sanoja ja niiden määritelmiä. Sanakirja sisältää paljon myös epähienoja, alatyylisiä tai loukkaavia ilmaisuja.
Urban Dictionarysta on olemassa myös sen suomenkielinen versio "Urbaani sanakirja", joka perustettiin vuonna 2007 englanninkielisen version pohjalta. Sen perustajajäsenet ovat Mats Söderlund ja Niklas Wahrman. Vuonna 2010 Tammi julkaisi Söderlundin ja Wahrmanin koostaman kirjaversion urbaanista sanakirjasta. Kirjaan on valittu verkkoversiosta noin 2000 määritelmää.
Arcis-sur-Aube
Arcis-sur-Aube on kunta Auben departementissa Champagne-Ardennen hallintoalueella Ranskassa. Kunnassa oli 2 841 asukasta vuoden 1999 väestönlaskennassa. Arcis-sur-Auben pinta-ala on 9 neliökilometriä.
Bar-sur-Aube
Bar-sur-Aube on kunta Auben departementissa Champagne-Ardennen hallintoalueella Ranskassa. Kunnassa oli 6 261 asukasta vuoden 1999 väestönlaskennassa. Bar-sur-Auben pinta-ala on 16 neliökilometriä.
Bar-sur-Seine
Bar-sur-Seine on kunta Auben departementissa Champagne-Ardennen hallintoalueella Ranskassa. Kunnassa oli 3 510 asukasta vuoden 1999 väestönlaskennassa. Bar-sur-Seinen pinta-ala on 28 neliökilometriä.
Chennegy
Chennegy on kunta Auben departementissa Champagne-Ardennen hallintoalueella Ranskassa. Kunnassa oli 398 asukasta vuoden 1999 väestönlaskennassa. Chennegyn pinta-ala on 23 neliökilometriä.
Lusigny-sur-Barse
Lusigny-sur-Barse on kunta Auben departementissa Champagne-Ardennen hallintoalueella Ranskassa. Kunnassa oli 1 449 asukasta vuoden 1999 väestönlaskennassa. Lusigny-sur-Barsen pinta-ala on 38 neliökilometriä.
Mussy-sur-Seine
Mussy-sur-Seine on kunta Auben departementissa Champagne-Ardennen hallintoalueella Ranskassa. Kunnassa oli 1 277 asukasta vuoden 1999 väestönlaskennassa. Mussy-sur-Seinen pinta-ala on 28 neliökilometriä.
Nogent-sur-Seine
Nogent-sur-Seine on kunta Auben departementissa Champagne-Ardennen hallintoalueella Ranskassa. Kunnassa oli 5 963 asukasta vuoden 1999 väestönlaskennassa. Nogent-sur-Seinen pinta-ala on 20 neliökilometriä.
Jan Ahlvik
Jan Ahlvik (s. 14. tammikuuta 1983 Pietarsaaren mlk) on suomalainen jalkapalloilija, joka edustaa Kolmosen Esse Idrottsklubbia. Liigaotteluita Ahlvik on pelannut tähän mennessä 23 kappaletta.
Rumilly-lès-Vaudes
Rumilly-lès-Vaudes on kunta Auben departementissa Champagne-Ardennen hallintoalueella Ranskassa. Kunnassa oli 484 asukasta vuoden 1999 väestönlaskennassa.Rumilly-lès-Vaudesin pinta-ala on 42 neliökilometriä.
House of Cards (Radioheadin kappale)
House of Cards on englantilaisen rock-yhtyeen Radioheadin single ja kahdeksas kappale yhtyeen vuoden 2007 albumilla "In Rainbows". Kappale julkaistiin "Bodysnatchersin" kanssa promosinglenä. Kappaleen video julkaistiin kesäkuun 2008 lopussa.
Kappale oli ehdolla kolmen Grammyn saajaksi vuoden 2009 Grammy-palkintogaalassa, osioissa paras duon tai yhtyeen kappale, paras rock-kappale ja paras lyhyt musiikkivideo.Kappaleen musiikkivideo on siten erikoinen, että se tehtiin täysin ilman kameraa. Kappaleen video on luotu käyttämällä 3D- ja laserteknologiaa. Yhtyeen laulaja Thom Yorke kommentoi videota seuraavasti: "Minulla on aina ollut aate käyttää teknologiaa hyväksi erilaisella tavalla. Minua kiehtoi idea tehdä video elävästä elämästä ilman yhtäkään kameraa, pelkän laserin avulla."
Kappaleen musiikkivideon ohjasi James Frost, "kuvasi" Andre Lopez, ja sen tuotti ja muokkasi Tim Nackashi.
Videon digitaalisessa muodossa olevat tiedot on julkaistu Creative Commons Attribution-Noncommercial-Share Alike 3.0 -lisenssin alaisena, ja data on saatavilla Googlessa.
Videolla näytetään Thom Yorkea, muita henkilöitä sekä erilaisia ympäristöjä. Videota vääristettiin, sekä siitä poistettiin "pisteitä" niin, että ne näyttävät poistuvan tuulen mukana.
Meidän Lohja
Meidän Lohja on sitoutumaton vuonna 1992 perustettu kansalaisliike, joka vaikuttaa Lohjan kunnallispolitiikassa ja kuuluu jäsenenä Suomen Sitoutumattomiin. Yhdistyksen julkkisehdokkaita ovat olleet muun muassa Pelit-lehden päätoimittaja Tuija Lindén sekä vuoden 1993 Miss Suomi Tarja Smura.
Vuoden 2000 kunnallisvaaleissa Meidän Lohja sai viisi valtuustopaikkaa. Valituiksi tulivat Teuvo Laine, Pekka Ilmarinen, Pertti Merilä, Riitta Iitti ja Jari Åström. Vuonna 2004 lista sai neljä valtuutettua. Valituiksi tulivat Ilmarinen, Laine, Merilä ja Saija Leikola. Vaaleissa 2008 valituksi tulivat Ilmarinen, Tarja Smura ja Sari Zweygberg.
Troyes
Troyes [tʁwa] on kaupunki ja kunta Auben departementissa Champagne-Ardennen hallintoalueella Ranskassa. Kunnassa oli 61 544 asukasta vuoden 2008 väestönlaskennassa. Troyes’n pinta-ala on 13 neliökilometriä. Troyes on Auben departementin pääkaupunki.
Framasil Cucine Pineto
Framasil Cucine Pineto on italialainen lentopalloon keskittyvä huippujoukkue, joka pelaa kaudella 2008-2009 maailman arvostetuimmassa lentopallosarjassa, A1-liigassa. Italian liigaan se sai paikan kaudeksi 2008-2009 Sparklin Milanolta, joka luovutti paikkansa A1-liigassa.Framasil Cucine Pineto pelaa kotiottelunsa kolmentuhannen istumapaikan Pala Mercatone Uno hallissa.
Historiansa aikana Framasil Cucine Pineto ei ole voittanut niin sanotusti mitään suurta. Viimeksi joukkue haki menestystä kun se selvisi A2-liigan finaaleihin, joissa se kuitenkin ei pystnyt voittamaan kultaa. Joukkue on pelannut useita vuosia Italian ylimmillä sarjatasoilla. Seuran ensimmäinen esiintyminen A2-liigassa oli kaudella 1986, joka jäi lopulta vain kauden mittaiseksi. Paluun sarjaan seura teki kaudella 2005. Seuran toistaiseksi kovin saavutus on A1-liigan paikka kaudeksi 2008-2009.
Framasil Cucine Pineton joukkueessa pelaa kaudella 2008-2009 suomalainen yleispelaaja Matti Hietanen joka solmi joukkueen kanssa yksivuotisen sopimuksen. Osittain suomalainen Eerik Jago pelaa myös joukkueessa yhdessä Hietasen kanssa kaudella 2008-2009.
Sotíris Kaïáfas
Sotíris Kaïáfas (, s. 17. joulukuuta 1949 Mia Miliá, Kypros) on entinen kyproslainen jalkapalloilija, joka edusti koko uransa ajan AC Omoniaa. Hän sai vuonna 1976 Euroopan Kultainen kenkä -palkinnon. Hän kuului aikoinaan myös Kyproksen jalkapallomaajoukkueeseen, jossa hän viimeisteli kaksi maalia 18. ottelussa. Seurassaan hän pelasi 388 ottelua ja teki niissä peräti 261 maalia. Hänellä on veli, Kóstas Kaïáfas, joka on myös jalkapalloilija.
Nikólas Georgíou
Nikólas Georgíou (, s. 24. helmikuuta 1976 Famagusta, Kypros) on entinen kyproslainen jalkapalloilija, joka pelasi urallaan puolustajana. Hän kuului ennen AC Omoniaa AEK Larnacaan. Georgíou lopetti uransa AC Omoniassa vuonna 2008 ja viimeisteli seurassaan 13 maalia 229. ottelussa. AEK Larnacassa hän pelasi 47 ottelua ja sai tehtyä yhdeksän maalia. 176 senttimetriä pitkä Georgíou kuului aikanaan myös Kyproksen jalkapallomaajoukkueeseen ja pelasi joukkueessa 15 ottelua maaleitta.
Luettelo Radioheadin kappaleista
Tämä on luettelo Radioheadin kappaleista. Luettelossa on mukana vain julkaistut kappaleet. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.
Pelkät Radioheadin singlejen B-puolet ja muut harvinaisuudet on luetteloitu sivulla Luettelo Radioheadin B-puolista ja muista harvinaisuuksista.
Masi Luoma
Martti Kalevi "Masi" Luoma (s. 1956) on suomalainen haitaristi, pianisti, kosketinsoittaja, säveltäjä, sovittaja, äänittäjä ja musiikkituottaja. Luoma tuli tunnetuksi erityisesti Mikko Alatalon aisaparina 1980-luvulla. Muita Luoman yhtyeitä ovat olleet muun muassa Nolo et Rähjä, Anza Mertaranta All Stars ja Werner Bros, sekä hänen omat yhtyeensä Luojanluomat ja tanssiorkesteri Ajomiehet. Nykyisin hän pyörittää omaa Beeduuri-studiotaan ja käy erilaisilla soittokeikoilla.
Luoma on koulutukseltaan valtiotieteen kandidaatti, mutta koulutusta vastaavat työt Tampereen yliopistolla jäivät jo 1980-luvun lopulla. Hänellä on myös kansainvälisen hiihdon opettajan pätevyys.
The Romance of Helen Trent
The Romance of Helen Trent on yhdysvaltalainen radiosaippuaooppera, jota lähetettiin 30. lokakuuta 1933 ja 24. kesäkuuta 1960 välisenä aikana CBS -verkon kautta. Sarjaa tehtiin kaikkiaan 7 222 jaksoa. Sarjan loivat Frank ja Anne Hummert. Pääosaa esitti vuoteen 1944 asti Virginia Clark, jonka jälkeen roolin sai Julie Stevens. Sarja on päässyt Radio Hall of Fameen.
Kristoffer I
Kristofer I tai Kristoffer I (; 1219 – 29. toukokuuta 1259) oli Tanskan kuningas vuosina 1252–1259. Hän oli Valdemar II Sejrin poika ja Portugalin Berengárian poika. Abel ja Eerik IV Plovpenning olivat hänen veljiään.
Kristofferin valtakausi oli hyvin levotonta.
Kristofferia edelsi kuninkaana hänen veljensä Abel, ja seuraajaksi tuli hänen poikansa Eerik Klipping. Kristoffer kuoli mahdollisesti myrkytettynä.
Kristoffer I oli naimisissa Margaret Sambirian kanssa. Heidän lapsensa olivat Matilda, Margaret ja tuleva kuningas Eerik.
Megaron
Megaron (, ”suuri huone”) oli antiikin Kreikassa talon pääosa, suuri suorakulmainen huone, johon liittyi eteishuone. Megaroniin astuttiin keskellä kapeaa sivua olevan kulkuaukon kautta.
Megaroneiksi nimitetään myös mykeneläisen ja arkaaisen ajan palatseja ja temppeleitä, jotka olivat kolmeen osaan jaettuja muodoltaan pitkänomaisia rakennuksia. Tunnettuja megaroneja oli Mykenessä, Pyloksessa ja Tirynsissa. Niitä rakennettiin mykeneläisenä aikana myös varhaisempiin minolaisen ajan palatseihin, kuten Knossokseen.
Eero Maijala
Eero Antero Maijala (26. elokuuta 1938 Ylihärmä – 7. kesäkuuta 1969 Lahti) oli suomalainen näyttelijä.
Maijala kävi keskikoulun ja opiskeli Teatterikoulussa 1958–61. Hän työskenteli Porin teatterissa 1961–1965 ja siirtyi sitten Tampereen teatteriin.
Eero Maijala näytteli kuudessa kotimaisessa elokuvassa. Hän oli kuollessaan 30-vuotias.
Preston Bailey
Preston Bailey (s. 25. heinäkuuta 2000) on yhdysvaltalainen lapsinäyttelijä. Hän on esiintynyt vuodesta 2007 lähtien Codyn roolissa televisiosarjassa "Dexter". Lisäksi hän esiintyy muun muassa elokuvissa "Amusement" (2008) ja "The Crazies" (2010).
Näyttelijä Brennan Bailey on Prestonin isoveli.
Brennan Bailey
Brennan Bailey (s. 23. tammikuuta 1997) on yhdysvaltalainen näyttelijä. Hän on esiintynyt muiden muassa elokuvissa "The Path of Evil" (2005) ja "Amusement" (2008) sekä useissa mainoksissa.
Brennan Bailey on näyttelijä Preston Baileyn isoveli.
AZS Olsztyn
AZS UWM Olsztyn on puolalainen lentopalloon keskittyvä huippujoukkue. Sen kotipaikkana toimii Pohjois-Puolassa sijaitseva Olsztynin kaupunki. AZS UWM Olsztyn pelaa tällä hetkellä maan korkeimmalla sarjatasolla, Puolan lentopalloliigassa, jossa se on hallitseva pronssimitalisti. Joukkue on voittanut Puolan mestaruuden peräti viisi kertaa, sekä ollut historian aikana mitaleilla peräti kaksikymmentäyhdeksän kertaa.
AZS Olsztynin seuran perustivat yliopisto-opiskelijat vuonna 1950 jolloin joukkue pelasi yliopistosarjaa. Hiljalleen seura nousi yhdeksi Puolan suurimmista seuroista ja sen lentopallotoiminta alkoi kukoistaa. Nykyisin AZS Olsztyn on yksi Puolan lentopalloliigan menestyksekkäimmistä joukkueista kautta historian. Seuran kasvatteja ovat muun muassa MM-hopeaa urallaan voittaneet Paweł Zagumny, Wojciech Grzyb ja Grzegorz Szymański.
Suomalainen lentopalloilija Olli Kunnari pelaa Olsztynin riveissä kaudella 2008-2009.
Jacquemart de Hesdin
Jacquemart de Hesdin (n. 1355 – n. 1414) oli ranskalainen taidemaalari ja kuvittaja. Hän työskenteli Berryn herttua Juhanan palveluksessa.
De Hesdin syntyi ilmeisesti Hesdinissä pohjoisessa Ranskassa. Eräs hänen kuvittamansa teos on pitkään Brysselissä pidetty "Très belles heures".
DoubleClick
DoubleClick on Yhdysvaltalainen internet-mainoksia välittävä yritys. DoubleClickin pääkonttori sijaitsee New Yorkissa, ja sillä on pienempiä konttoreita ympäri maailmaa, esimerkiksi Hongkongissa, Irlannissa, Ranskassa ja Australiassa.
Google osti Doubleclickin huhtikuussa 2007 3,1 miljardilla dollarilla.
Raija Roivainen
Raija Roivainen (s. 4. helmikuuta 1938 Kurkijoki) on suomalainen laulajatar ja laulupedagogi. Hän on konsertoinut kotimaassa Pentti Koskimiehen kanssa ja lisäksi ulkomailla, muun muassa Yhdysvalloissa ja Britanniassa. Raija Roivainen työskenteli vuosikymmeniä Tampereen konservatorion laulupedagogina ja on kasvattanut joukon suomalaisia laulutaiteilijoita, kuten Pentti Hietasen.
Roivaiselle myönnettiin valtion taiteilijaeläke 2013.
Nokian Palloseura
Nokian Palloseura (NoPS) on nokialainen vuonna 1968 perustettu jalkapallo- ja salibandyseura. Salibandyssa sen sarjataso on III-divisioona, jalkapallossa edustusjoukkue pelaa miesten Kolmosta. Lisensoiduilla pelaajilla mitattuna (339) NoPS on Tampereen piirin kahdeksanneksi suurin jalkapalloseura.
NoPSilla on joukkueet liki kaikissa ikäluokissa sekä salibandyssä että jalkapallossa.
Nokian Palloseuralla on myös talvisin futsal-toimintaa. Kaudella 2008 NoPSin B-pojat saavuttivat SM-hopeaa epävirallisessa SM-turnauksessa Loimaalla.
Nokian Palloseuran lajeja on vuosien varrella ollut monia muitakin kuin jalkapallo ja salibandy. Seuran aloittaessa toiumintansa lajeina olivat jääkiekko ja jalkapallo. Muita seuran jajeja ovat olleet pöytätennis, squash ja koripallo. Seuran paras kilpailullinen menestys on saavutettu koripallossa, mikä oli seuran lajina vuosina 1976–1993. Vuonna 1993 koripallotoiminta siirrettiin Korinokian alaisuuteen, mikä taas myöhemmin yhdessä Kisanokian kanssa muodosti nykyisin miesten 1-divisioonassa pelaavan BC Nokian.
Aura (juusto)
Aura on Valion valmistama vähintään neljä viikkoa kypsytetty murukoloinen sinihomejuusto. Aura on hapan ja voimakasarominen.
Aurajuustoa valmistettiin alun perin, vuodesta 1935 lähtien, Turussa. Sen valmistus on myöhemmin siirretty Äänekoskelle. Juusto on saanut nimensä Turun halki virtaavasta Aurajoesta, ja sen logossa on Turun tuomiokirkon kuva.
Juustoa myydään vahakuoreen pakattuna, uudelleensuljettavassa rasiassa, tinapaperiin käärittyinä sektoripaloina ja pieninä muruina, joita valmistaja suosittelee käytettäväksi esimerkiksi pizzoihin, laatikkoruokiin, salaatteihin ja keittoihin. Aurajuuston hapan suolaisuus täydentää monia vahvoja makuja, kuten oliivia ja karpaloa, ja se tuo myös mehevyyttä lämpimiin ruokiin.
Aurajuustosta valmistetaan myös kaksi kertaa pidempään kypsytettyä Aura Gold -versiota.
Aura nousi vuonna 2015 Suomen arvostetuimmaksi juustobrändiksi "Markkinointi & Mainonta" -lehden ja Taloustutkimuksen vuosittaisessa Brändien arvostus -kyselyssä. Toiseksi ja kolmanneksi tulivat saman yrityksen Oltermanni ja Koskenlaskija.
Laser (jolla)
Laser (eli Laser Standard) on yksityyppinen yhden hengen purjejolla. Jollaa on valmistettu yli 200 000 kpl. Laser on suunniteltu kuljetettavaksi auton katolla, sen paino mahdollistaa helpon nostamisen ja masto koostuu kahdesta osasta. Tiukkojen luokkasääntöjen vuoksi kilpailuissa jollat ovat lähes identtisiä, minkä johdosta menestyksekäs purjehdus vaatii hyvää taktiikkaa.
Laser esiteltiin New Yorkin venenäyttelyssä 1971. Ensimmäiset maailmanmestaruuskilpailut pidettiin vuonna 1974 Bermudalla. Niihin osallistui purjehtijoita 24 eri maasta. Brasilialainen Robert Scheidt ("El Demolidor") on menestyneimpiä Laser-purjehtijoita kahdeksalla maailmanmestaruudellaan ja kahdella olympiakullallaan ja yhdellä olympiahopeallaan.
Atlantan olympialaisista alkaen Laser on ollut miehille ja naisille avoin olympialuokka. Pekingin olympialaisissa miehillä on oma luokkansa ja naiset kilpailevat ensimmäistä kertaa omassa luokassaan pienempi purjeisella Laser Radialilla.
Avoin luokka (Laser Standard)
Alkuperäisen Laser Standardin lisäksi on olemassa samaan runkoon pohjautuvat kevyemmälle purjehtijalle (60-80kg) sopiva Laser Radial ja junioreiden (45-65kg) Laser 4.7. Ne eroavat Standard-versiosta pienemmillä purjeillaan: Radialissa 5,76m² ja 4.7-versiossa nimensä mukaisesti 4,7m². 
Olympiapurjehduksessa naiset käyttävät Laser Radialia. Sari Multala on kuuluisa suomalainen Radial-purjehtija.
Bob Inglis
Robert Durden "Bob" Inglis (s. 11. lokakuuta 1959 Savannah, Georgia, Yhdysvallat) on yhdysvaltalainen republikaanisen puolueen poliitikko. Hän on istunut Yhdysvaltain edustajainhuoneen jäsenenä Etelä-Carolinan neljännestä vaalipiiristä vuosina 1993–1999 ja 2005–2011. Varsinaiselta koulutukseltaan hän on juristi.
Agustín Aranzabal
Agustín Aranzabal Alkorta (s. 15. maaliskuuta 1973 Bergara, Guipúzcoan maakunta, Espanja) on espanjalainen entinen jalkapalloilija. Pelipaikaltaan hän oli puolustaja. Aranzabal pelasi kasvattajaseurassaan Real Sociedadissa vuoteen 2004, jonka jälkeen hän siirtyi Real Zaragozaan.
Aranzabal pelasi Espanjan maajoukkueessa 1996 kesäolympialaisissa, 1998 maailmanmestaruuskilpailuissa ja 2000 Euroopan-mestaruuskilpailuissa.
Jalometalli Festival
Jalometalli Festival (koko nimeltään "Jalometalli Metal Music Festival") on Oulussa järjestettävä kaksipäiväinen metalliin keskittynyt musiikkifestivaali. Festivaali on järjestetty ensimmäisen kerran vuonna 2002. Alkuvuosina Jalometalli järjestettiin Kuusisaaressa. Vuodesta 2006 alkaen festivaalialueena on toiminut Club Teatria ja sen ympäristö. Vuoden 2015 Jalometalli siirtyy vanhan Teatrian purun takia takaisin Kuusisaareen.
Peter Duesberg
Peter H. Duesberg (s. 2. joulukuuta 1936) on biologi. Hän on tullut tunnetuksi kyseenalaistamalla vakiintuneen käsityksen, jonka mukaan AIDSin aiheuttaja on HI-virus Kyseistä näennäistieteellisenä pidettyä näkemystä kutsutaan AIDS-denialismiksi. Lukuisat ihmiset ovat sen seurauksena jättäneet ottamatta HIV-lääkkeet ja kuolleet. Duesberg on tutkinut myös syövän syntyä ja aneuploidioita.
Keski-Euroopassa syntynyt ja opiskellut Duesberg on Berkeleyssä sijaitsevan Kalifornian yliopiston professori. Hän on ollut vuodesta 1986 Yhdysvaltain kansallisen tiedeakatemian jäsen.
Juokse Lola!
Juokse Lola! (), videolevityksessä Juokse, Lola, juokse, on Tom Tykwerin ohjaama saksankielinen elokuva, joka sai ensi-iltansa vuonna 1998.
Lolan poikaystävä Manni soittaa Lolalle ja kertoo hukanneensa 100 000 Saksan markkaa rikollisjoukon rahoja. Lolalla on 20 minuuttia aikaa hankkia 100 000 markkaa ennen kello 12:ta – muutoin Manni yrittää ryöstää viereisen ruokakaupan. Elokuva käy läpi kolme tapahtumasarjaa, jotka käynnistyvät samoin mutta etenevät ja päättyvät eri tavoin.
Mary Higby Schweitzer
Mary Higby Schweitzer on yhdysvaltalainen paleontologi. Hän on löytänyt verisolujen ja pehmeän kudoksen jäänteitä dinosaurusten luista.
Schweitzerin löydöistä innostuivat tiedeyhteisön lisäksi nuoren maan kreationistit, jotka väittivät kyseisten jäänteiden säilymisen selvästi osoittavan dinosaurusten eläneen suhteellisen äskettäin.
Schweitzer on havainnut että rautapartikkeleilla on osuutta pehmeän kudoksen säilymisessä usean geologisen kauden ajan.
Bergara
Bergara () on Gipuzkoan maakunnassa sijaitseva kunta Baskimaan itsehallintoalueella Pohjois-Espanjassa. Bergaran väkiluku on noin 14 800 (2015).